14. Έκθεση προόδου 2006 σχετικά με την Κροατία (ψηφοφορία) 
- Έκθεση Swoboda
- Πριν από την ψηφοφορία επί της τροπολογίας 18
Hannes Swoboda 
εισηγητής. - (DE) Κύριε Πρόεδρε, είχαμε συμφωνήσει με τους σκιώδεις εισηγητές, αντί για "την κυβέρνηση και την τοπική αυτοδιοίκηση" να γράψουμε απλά "τις κροατικές αρχές".
(Εγκρίνεται η προφορική τροπολογία)
- Πριν από την ψηφοφορία επί της τροπολογίας 24
Hannes Swoboda 
εισηγητής. - (DE) Κύριε Πρόεδρε, θέλω να κάνω άλλη μία διασαφήνιση σε συμφωνία με τους σκιώδεις εισηγητές: η διάταξη αυτή έχει ως στόχο να ισχύει για όλα τα μεθοριακά προβλήματα. Ως εκ τούτου, παρακαλώ να προστεθεί η φράση "με τις γειτονικές χώρες". Επομένως, αυτή η διάταξη καταφυγής στις υπηρεσίες τρίτων πρέπει να ισχύει καταρχήν για όλα τα άλυτα μεθοριακά προβλήματα.
(Εγκρίνεται η προφορική τροπολογία)
Πρόεδρος
Ολοκληρώθηκαν οι ψηφοφορίες.
Reinhard Rack
(DE) Κύριε Πρόεδρε, έχω μία ερώτηση. Την Τρίτη έχουμε πάντα σχετικά λίγες ψηφοφορίες και την Τετάρτη έχουμε πάντα πάρα πολλές. Γιατί να έχουμε τις πανηγυρικές συνεδριάσεις πάντα την Τετάρτη; Δεν θα μπορούσαμε να τις έχουμε την Τρίτη; Αυτό θα ήταν εξίσου λειτουργικό και θα μπορούσαμε να οργανώσουμε πολύ καλύτερα το πρόγραμμά μας.
Πρόεδρος
Θα διαβιβάσω την παρατήρησή σας στους αρμόδιους και θα προσπαθήσω να σας δώσω μία απάντηση.
